Chadwick Boseman
Čadvikas Aronas Bosmanas (angl. Chadwick Aaron Boseman, 1976 m. lapkričio 29 d. – 2020 m. rugpjūčio 28 d.) – JAV aktorius. Čadvikas tarptautinę šlovę pelnė vaidindamas superherojų Juodąją panterą „Marvel Cinematic Universe“ (MCU) 2016 –2019 m. Jis pasirodė keturiuose MCU filmuose, įskaitant 2018 m. to paties pavadinimo filmą, už kurį pelnė daugybę apdovanojimų. Kaip pirmasis juodaodis aktorius, suvaidinęs pagrindinį vaidmenį MCU filme, jis taip pat buvo įtrauktas į 2018 m. „Time“ 100 įtakingiausių pasaulio žmonių sąrašą. 2016 m. Bosmanui buvo diagnozuotas storosios žarnos vėžys. Jis slėpė savo ligą ir toliau vaidino iki pat savo mirties. Čadvikas mirė 2020 m. rugpjūčio 28 d. Paskutinis jo filmas „Ma Reinio juodas dugnas“ tais pačiais metais buvo išleistas po jo mirties ir sulaukė kritikų pripažinimo, pelnė jam „Oskaro“ nominaciją geriausio aktoriaus kategorijoje ir „Auksinio gaublio“ apdovanojimą už geriausią aktoriaus vaidmenį kino dramoje.